આગામી રિયો ઓલિમ્પિક માટે ભારતની ટોચની ખેલાડી સાઇના નહેવાલને પાંચમો ક્રમાંક અપાયો છે જ્યારે અન્ય એક ભારતીય બેડમિન્ટન ખેલાડી પી.વી. સિંધુને નવમો ક્રમાંક મળ્યો છે.પુરૂષ વિભાગમાં ભારતના કિદાંબી શ્રીકાંત જે વિશ્વમાં ૧૧મી રેન્ક ધરાવે છે તેને નવમો ક્રમાંક અપાયો છે. ગુરૂવારે જાહેર કરાયેલી રેન્કિંગના આધારે ખેલાડીઓને ક્રમાંક અપાયો છે અને આગામી ૨૬મી જુલાઈના રોજ ડ્રો કરવામાં આવશે.લી છેલ્લા બે ઓલિમ્પિકમાં રનર અપ રહેનાર રિયો ઓલિમ્પિકમાં મલેશિયાના લી ચોંગ વેઇને પુરૂષ વિભાગમાં નંબર વનનું સ્થાન અપાયું છે.બીજા સ્થાને ચીનનો ચેન લોંગ છે. મહિલા સિંગલ્સમાં સ્પેનની કેરોલિના મારિનને ટોચનો ક્રમાંક અપાયો છે.